Soudan ar Su, pe Susoudan, ent-ofisiel Gouarnamant emren Soudan ar Su, a zo ur rannvro emren eus Soudan savet war-lerch an emglev peoch etre gouarnamant Soudan hag al Luskad Pobl evit Dieubiñ Soudan. Hervez an emglev-se ez eus bet dalchet ur referendom e 2011, etre an 8 hag 15 a viz Genver, evit gouzout hag-eñ e teuy da vezañ ur stad dizalch pe e chomo e framm Soudan. 98,83% eus ar voterien o deus votet ya dan dizalchiezh, hervez an disochoù ofisiel embannet e miz Chwevrer. Goude ar referendom-se e tlefe ar stad dizalch nevez bezañ disklêriet dan 9 a viz Gouere 2011, gant an anv Republik Susoudan (Republic of South Soudan e saozneg, yezh ofisiel). Statud rannvro Abyei neo ket sklaer choazh hag ur referendom a zlefe bezañ dalchet eno diwezhatoch evit gouzout hag-eñ e vo staget ouzh an norzh pe ouzh ar stad nevez.